มันนี่ทูเดย์
เอสเอ็มอีแบงก์ผนึกญี่ปุ่นจับคู่ธุรกิจเอสเอ็มอี
29 ต.ค. 2565

เอสเอ็มอีแบงก์ผนึกญี่ปุ่นจับคู่ธุรกิจเอสเอ็มอี
นางสาลินี วังตาล ประธานกรรมการธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) ร่วมกับ นายฮิโรมิ มินากาวา รองผู้ว่าการบรรษัทการเงินญี่ปุ่นเพื่อธุรกิจขนาดกลางและขนาดย่อม (เจเอฟซี) และหอการค้าญี่ปุ่น จัดงานเชื่อมโยงผู้ประกอบการเอสเอ็มอีครั้งที่ 8 ในภาคอุตสาหกรรมยานยนต์ ชิ้นส่วนอิเล็กทรอนิกส์ และภาคการเกษตร รวมถึงธุรกิจที่เกี่ยวเนื่อง มีผู้เข้าร่วมกว่า 300 บริษัท ซึ่งถือเป็นครั้งที่ใหญ่ที่สุดนับแต่เคยจัดมา ในจำนวนนี้เป็นเอสเอ็มอีไทยราว 50 บริษัท และฝั่งญี่ปุ่นที่บินมาเจรจาหาผู้ผลิตที่เป็นซัพพลายเออร์ราว 250 บริษัท ทั้งนี้การจัดงานดังกล่าวเพื่อสร้างโอกาสให้ผู้ประกอบการเอสเอ็มอี ได้มีโอกาสแลกเปลี่ยนประสบการณ์พร้อมเชื่อมโยงธุรกิจหรือร่วมลงทุนระหว่างกัน โดยผู้ประกอบการญี่ปุ่นมีโอกาสเข้าถึงแหล่งผู้ผลิตในประเทศไทย อีกทั้งยังเป็นการสร้างบรรยากาศการค้าการลงทุนเพื่อเตรียมความพร้อมรับประชาคมเศรษฐกิจอาเซียน 
ธอส.เร่ขายเอ็นพีเอเกรดสวย 1,750 รายการทั่วประเทศ
ธนาคารอาคารสงเคราะห์ (ธอส.) เตรียมจัดงานประมูลทรัพย์สินของธนาคาร ครั้งที่ 3/2557 โดยคัดทรัพย์สินรอการขาย (เอ็นพีเอ) ทั้งบ้านมือสอง ห้องชุด อาคารแฟลต และที่ดินเปล่า คุณภาพดี ทำเลเด่น จำนวนกว่า 1,750 รายการ ออกประมูลขายพร้อมกันทั่วประเทศ ในวันที่ 20 ธ.ค.นี้ ซึ่งในเขตกรุงเทพฯ และปริมณฑล จะจัดประมูล ณ ห้องประชุมพิมานมาศ อาคารจอดรถ ชั้น 11 ธอส. สำนักงานใหญ่ พระราม 9 ส่วนทรัพย์ในภูมิภาคจัดประมูล ณ ที่ทำการสาขาที่ทรัพย์นั้นตั้งอยู่ ผู้สนใจสามารถยื่นคำร้องเพื่อขอเข้าชมทรัพย์ก่อนวันประมูลได้ที่ฝ่ายบริหารเอ็นพีเอของธนาคาร